[{"text_idx": "#000017", "text": "Mae tocynnau dwy ge\u0302m gartref Cymru Dan 20 yn Stadiwm CSM ym mhencampwriaeth y Chwe Gwlad 2023 ar werth nawr i\u2019r cyhoedd, ar-lein yn "}, {"text_idx": "#000018", "text": "Bydd y genhedlaeth nesaf o se\u0302r rygbi Cymru yn dychwelyd i Fae Colwyn wrth groesawu Iwerddon yn y ge\u0302m gyntaf ddydd Gwener 3 Chwefror, 2023 (ge\u0302m yn cychwyn am 7pm). Yna byddan nhw\u2019n dychwelyd ar gyfer yr unig ge\u0302m gartref arall yn y Bencampwriaeth yn rownd tri yn erbyn Lloegr ddydd Gwener, 24 Chwefror (ge\u0302m yn cychwyn am 7.15pm)."}, {"text_idx": "#000019", "text": "Mae prif hyfforddwr Cymru, Byron Hayward, yn hyderus y gall ei di\u0302m adeiladu ar lwyddiant yr haf diwethaf pan wnaethant gyrraedd rownd derfynol Cyfres Haf Dan 20 y Chwe Gwlad."}, {"text_idx": "#000021", "text": "\u201cBob blwyddyn rydyn ni\u2019n cyfarfod y bechgyn ddechrau mis Ionawr, a byddwn yn adrodd hanes y bechgyn sydd wedi mynd drwodd i lefel uwch. Mae\u2019r ffaith ei fod wedi digwydd mor ddiweddar i\u2019r tri yma, yn ffactor sydd wedi eu hysgogi nhw\u2019n fawr \u2013 a hynny yn y bo\u0302n dim ond dri mis ar o\u0302l inni chwarae yn yr Eidal."}, {"text_idx": "#000022", "text": "\u201cMae bod yn rhan o garfan Dan 20 Cymru yn dangos eu bod nhw\u2019n agos at y nod, felly mae hynny\u2019n sicr yn rhywbeth y byddwn ni\u2019n so\u0302n amdano wrth i ni ddechrau ar yr ymgyrch."}, {"text_idx": "#000023", "text": "\u201cMae gennym ni raglen dda ar waith erbyn hyn ac rwy\u2019n hyderus y byddwn ni\u2019n cael dechrau cystadleuol iawn yn erbyn Iwerddon.\u201d"}, {"text_idx": "#000024", "text": "Mae Hayward hefyd yn edrych ymlaen at herio Lloegr. Yn y ge\u0302m hon y llynedd, cafodd capten Cymru Alex Mann gerdyn coch a\u2019r ti\u0302m mewn gwyn a gariodd y dydd."}, {"text_idx": "#000025", "text": "\u201cRoeddwn i\u2019n meddwl bod y ge\u0302m yn Doncaster yn ge\u0302m dda iawn nes i Alex Mann gael cerdyn coch. Roeddem wedi sefydlu ein hunain yn y ge\u0302m bryd hynny ac roedd y bechgyn yn chwarae\u2019n dda. Yn amlwg, fe gafodd hynny effaith ar yr ail hanner, ond bydd yn frwydr dda eto."}, {"text_idx": "#000026", "text": "\u201cRydyn ni\u2019n edrych ymlaen at ddychwelyd i Ogledd Cymru. Rydyn ni wedi bod yn mynd yno ers dros 10 mlynedd felly mae\u2019n gae cyfarwydd iawn i ni mewn gwirionedd."}, {"text_idx": "#000027", "text": "\u201cMae llawer o fechgyn wedi chwarae yno yn Uwch Gynghrair Cymru felly yn sicr nid yw\u2019n lle anghyfarwydd i ni. Rydyn ni wastad wedi cael croeso mawr yno. Mae gwesty\u2019r Quay yn fendigedig, a\u2019r staff yn wych ac yn ein trin ni\u2019n anhygoel o dda,\u201d dywedodd Hayward."}, {"text_idx": "#000029", "text": "\u201cMae\u2019r gemau bob amser yn boblogaidd iawn ac yn cael effaith gadarnhaol ar broffil rygbi yn y rhanbarth. Mae\u2019n bleser mawr i gefnogwyr rygbi yng Ngogledd Cymru gael y gemau hyn ar garreg eu drws eto \u2013 dewch draw i gefnogi\u2019r genhedlaeth nesaf o se\u0302r rygbi Cymru.\u201d"}, {"text_idx": "#000030", "text": "Gemau cartref Cymru Dan 20 y Chwe Gwlad 2023 yn Stadiwm CSM\nDydd Gwener 3 Chwefror \u2013 Cymru Dan 20 v Iwerddon Dan 20 \u2013 7pm\nDydd Gwener 24 Chwefror \u2013 Cymru Dan 20 v Lloegr Dan 20 \u2013 7.15pm Mae tocynnau yn yr eisteddle yn \u00a315 i oedolion a \u00a310 i bobl ifanc dan 17 oed. Mae tocynnau i sefyll o amgylch y cae yn \u00a310 i oedolion a \u00a35 i bobl ifanc dan 17."}, {"text_idx": "#000032", "text": "Gellir prynu tocynnau arbennig drwy swyddfa docynnau Venue Cymru \u2013 01492 872000"}, {"text_idx": "#000033", "text": "Ti\u0302m Cymru i herio Portiwgal yn Nice\nCunningham yn enwi carfan ymarfer o 38 cyn her y WXV\nBiggar am ymddeol o rygbi rhyngwladol wedi Cwpan y Byd"}, {"text_idx": "#000035", "text": "Cunningham yn enwi carfan ymarfer o 38 cyn her y WXV"}, {"text_idx": "#000036", "text": "Biggar am ymddeol o rygbi rhyngwladol wedi Cwpan y Byd"}, {"text_idx": "#000043", "text": "Tanysgrifio i'n llythr newyddion wythnosol sy'n cynnwys y newyddion diweddaraf, uchafbwyntiau a manylion am gemau"}]